SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 141.1.9/6-37-14/24

**2024. gada 11. jūnijā plkst. 10.00**

Rīgā, Jēkaba ielā 16, komisijas sēžu zālē

Sēdē piedalās:

**komisijas deputāti**:

**Raimonds Bergmanis**

**Andrejs Vilks**

**Jānis Skrastiņš**

**Ainars Latkovskis**

**Ināra Mūrniece**

**Igors Rajevs**

**Aleksejs Rosļikovs**

**Uģis Rotbergs**

**Edvīns Šnore**

**Atis Švinka**

**Edmunds Zivtiņš**

**uzaicinātās personas:**

*uzaicinātās personas par 1. darba kārtības jautājumu*

* Aizsardzības ministra padomnieks visaptverošās valsts aizsardzības un valsts aizsardzības dienesta attīstības jautājumos **Olevs Nikers**
* Jaunsardzes centra direktors, pulkvedis **Aivis Mirbahs**
* Jaunsardzes centra Juridiskās nodaļas vadītāja **Gita Keistere**
* Izglītības departamenta direktora vietniece **Ilze Seipule**
* Valsts izglītības satura centra Izglītības satura atbalsta nodaļas vadītāja **Liene Zeile**
* Latvijas Nacionālā kultūras centra Kultūrizglītības nodaļas izglītības sistēmas eksperte **Elita Barisa**

*uzaicinātās personas par 2. darba kārtības jautājumu*

* Tieslietu ministrijas Nozaru politikas departamenta Kriminālsodu izpildes politikas nodaļas vadītāja **Kristīne Ķipēna**
* Tieslietu ministrijas Nozaru politikas departamenta Kriminālsodu izpildes politikas nodaļas vecākā juriste **Laura Šileikiste**
* Tieslietu ministrijas Valststiesību departamenta Administratīvo tiesību nodaļas vecākā juriste **Linda Upīte**
* Ieslodzījuma vietu pārvaldes centrālā aparāta Juridiskās daļas vadītāja vietniece **Jūlija Paudrupe-Paudere**

*uzaicinātās personas par 3. darba kārtības jautājumu*

* Aizsardzības ministrijas Kiberdrošības politikas departamenta direktors **Edgars Kiukucāns**
* Aizsardzības ministrijas Kiberdrošības politikas departamenta vecākā eksperte – juriste **Santa Lepere- Justamente**
* Informācijas tehnoloģiju drošības incidentu novēršanas institūcijas CERT.LV vadītājas vietnieks **Varis Teivāns**
* Informācijas tehnoloģiju drošības incidentu novēršanas institūcijas CERT.LV juriste **Iveta Skujiņa**
* Informācijas tehnoloģiju drošības incidentu novēršanas institūcijas CERT.LV pārvaldības un atbilstības grupas vadītājs **Kristiāns Teters**
* Satiksmes ministrijas Sakaru departamenta Elektronisko sakaru un pasta nodaļas vecākais referents **Dainis Valdmanis**
* Ekonomikas ministrijas Informācijas tehnoloģiju departamenta direktors **Alvils Pierhurovičs**
* Militārās izlūkošanas un drošības dienesta eksperts **Guntis Smilgzdrivs**
* Latvijas Tirdzniecības un rūpniecības kameras Politikas daļas eksperte **Kristīne Robežniece**
* Latvijas Darba devēju konfederācijas biedru attiecību speciālists **Agris Bojārs**
* Latvijas Darba devēju konfederācijas pārstāvis **Ilze Kauce**
* Latvijas Darba devēju konfederācijas pārstāvis **Inese Olafsone**
* Latvijas Darba devēju konfederācijas pārstāvis **Uldis Lībietis**
* Drošības nozares kompāniju asociācijas (DNKA) valdes priekšsēdētājs **Arnis Vērzemnieks**
* Drošības nozares kompāniju asociācijas (DNKA) pārstāve **Līga Batalauska**
* Latvijas Informācijas un komunikācijas tehnoloģijas asociācijas (LIKTA) eksperts **Uldis Lībietis**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, S.Kaire, E.Kalniņa**

**Sēdi vada:** komisijaspriekšsēdētājs R.Bergmanis

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1. Grozījumi Valsts aizsardzības mācības un Jaunsardzes likumā (603/Lp14) 2. lasījumam, steidzams.**

**2. Grozījumi Latvijas Sodu izpildes kodeksā (534/Lp14) 3. lasījumam.**

**3. Nacionālās kiberdrošības likums (553/Lp14) 3. lasījumam.**

**4. Dažādi.**

R.Bergmanis atklāj sēdi un iepazīstina ar izskatāmo darba kārtību – ierosina samainīt vietām darba kārtības 1. un 2. punktu.

*Deputātiem nav iebildumu.*

**2. Grozījumi Latvijas Sodu izpildes kodeksā (534/Lp14) 3. lasījumam.**

R.Bergmanis informē, ka par izskatāmo likumprojektu saņemti 13 priekšlikumi, un aicina sākt tā izskatīšanu numuru secībā. Dod vārdu priekšlikuma autoriem.

**Nr.1** – Tieslietu ministres I.Lībiņas-Egneres priekšlikums – Papildināt otro nodaļu ar 12.1 un 12.2 pantu ieteiktā redakcijā.

**K.Ķipēna** informē, ka šis ir redakcionālas dabas priekšlikums, padarot tekstu vieglāk saprotamu. Lūdz atbalstīt.

**L.Millerei** nav iebildumu – norma saīsināta, paplašinot deleģējumu MK.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.1*** *komisijā* ***atbalstīts****.*

**Nr.2** – Tieslietu ministres I.Lībiņas-Egneres priekšlikums – Aizstāt likumprojekta 11. panta (grozījumi Kodeksa 45. pantā) septītajā daļā vārdus "pantā minētajam" ar vārdiem "kodeksā noteiktajam".

**K.Ķipēna** informē, ka šis ir redakcionālas dabas priekšlikums, precizē atsauci. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.2*** *komisijā* ***atbalstīts****.*

**Nr.3** – Saeimas Juridiskā biroja priekšlikums – Izslēgt 47.1 panta pirmajā daļā vārdus “apmaksājot attiecīgo maksas pakalpojumu normatīvajos aktos par Ieslodzījuma vietu pārvaldes maksas pakalpojumu cenrādi norādītajā apjomā un kārtībā”.

**J,Millere** informē, ka šis ir redakcionālas dabas priekšlikums – piedāvā izslēgt tekstu par sniegto maksas pakalpojumu apmaksu, jo 41. panta pēdējā daļā šis pienākums jau ir noteikts. Lūdz atbalstīt.

**K.Ķipēnai** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.3*** *komisijā* ***atbalstīts****.*

**Nr.4** – Saeimas Juridiskā biroja priekšlikums – Izslēgt 47.1 panta ceturtajā daļā vārdus “apmaksājot attiecīgo maksas pakalpojumu”.

**J,Millere** informē, ka šis un 5. priekšlikums ir saturiski identisks ar 3. priekšlikumu par sniegto maksas pakalpojumu apmaksu. Lūdz atbalstīt.

**K.Ķipēnai** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.4*** *komisijā* ***atbalstīts****.*

**Nr.5** – Tieslietu ministres I.Lībiņas-Egneres priekšlikums – Izslēgt likumprojekta 13. panta (grozījumi Kodeksa 47.1pantā) ceturtajā daļā vārdus "apmaksājot attiecīgu maksas pakalpojumu".

**K.Ķipēna** informē, ka šis, tāpat kā 4. priekšlikums, ir saturiski identisks ar 3. priekšlikumu par sniegto maksas pakalpojumu apmaksu. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.5*** *komisijā* ***atbalstīts****.*

**Nr.6** – Tieslietu ministres I.Lībiņas-Egneres priekšlikums – Likumprojekta 20. pantā (grozījumi Kodeksa 49.7pantā): izslēgt ceturto daļu; izteikt piekto daļu ieteiktā redakcijā.

**K.Ķipēna** informē, ka šis ir redakcionālas dabas priekšlikums – tiek izslēgta daļa, kas dublējas ar sesto daļu; tiek piedāvāts skaidrāk izteikt piekto daļu. Lūdz atbalstīt.

**L.Millerei** nav iebildumu. Precizējošs jautājums par 8. punktu – pienākums sniegt informāciju par savu atrašanās vietu, telefoniski sazinoties ar brīvības atņemšanas vietas administrāciju – telefona sarunas vai arī īsziņas veidā?

**K.Ķipēna** skaidro, ka sarunas veidā, jo cietumos ir fiksētie telefoni.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.6*** *komisijā* ***atbalstīts****.*

**Nr.7** – Tieslietu ministres I.Lībiņas-Egneres priekšlikums – Papildināt 22. panta (grozījumi Kodeksa 49.9 pantā) otro daļu aiz esošā teksta ar vārdiem "ja procesa virzītājs to ir lūdzis".

**K.Ķipēna** informē, ka šis ir redakcionālas dabas priekšlikums – veidlapu procesa virzītājam sūta tikai tad, ja viņš to ir lūdzis. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.7*** *komisijā* ***atbalstīts****.*

**J,Millere** informē par 50.7panta sesto daļu – nav saprotams, kas notiek ar notiesātajiem, kuri uz notiesāšanas brīdi ir nepilngadīgi, pēc laika sasniedz 18 gadu vecumu (ir vairāki nosacījumi, līdz cik gadiem var palikt – nav skaidrs, vai pēc visu nosacījumu izpildīšanās viņu pārvieto uz atklāto cietumu vai tad, ja viņš nepretendē uz pirmstermiņa atbrīvošanu no soda izciešanas). TM ir sagatavota precizēta redakcija šai daļai (K.Ķipēna nolasa panta redakciju).

**R.Bergmanis** aicina deputātus atbalstīt un balsot par komisijas priekšlikuma veidošanu tikko precizētajā redakcijā.

*Notiek balsošana.*

*Par – 11; pret – nav; atturas – nav.*

***Komisijas priekšlikuma veidošana******atbalstīta TM izstrādātajā un precizētajā redakcijā****.*

**Nr.8** – Tieslietu ministres I.Lībiņas-Egneres priekšlikums – Izteikt likumprojekta 47. panta (grozījumi Kodeksa 61.2pantā) otro daļu ieteiktā redakcijā.

**K.Ķipēna** informē, ka šis ir redakcionālas dabas priekšlikums (pants pārcelts, teksts palicis nemainīgs). Lūdz atbalstīt.

**L.Millerei** nav iebildumu – tagad norma ir vieglāk uztverama.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.8*** *komisijā* ***atbalstīts****.*

**Nr.9** – Tieslietu ministres I.Lībiņas-Egneres priekšlikums – Izslēgt likumprojekta 48. pantā (grozījumi Kodeksa 61.3pantā) vārdu "procesa".

**K.Ķipēna** informē, ka šis ir redakcionālas dabas priekšlikums, lai norma būtu vieglāk uztverama. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.9*** *komisijā* ***atbalstīts****.*

**Nr.10** – Tieslietu ministres I.Lībiņas-Egneres priekšlikums – Izslēgt likumprojekta 50. pantā ietvertā Kodeksa 61.5panta sesto un septīto daļu.

**K.Ķipēna** informē, ka šis ir redakcionālas dabas priekšlikums (saistīts ar 8. priekšlikumu). Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.10*** *komisijā* ***atbalstīts****.*

**Nr.11** – Tieslietu ministres I.Lībiņas-Egneres priekšlikums – Papildināt likumprojektu ar jaunu pantu ieteiktā redakcijā.

**K.Ķipēna** informē, ka šis ir redakcionālas dabas priekšlikums – norma kļuvusi lieka (šādas iestādes vairs nav). Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.11*** *komisijā* ***atbalstīts****.*

**Nr.12** – Tieslietu ministres I.Lībiņas-Egneres priekšlikums – Izteikt likumprojekta 75. pantu (grozījumi Kodeksa pārejas noteikumos) ieteiktā redakcijā.

**K.Ķipēna** informē, ka šis ir redakcionālas dabas priekšlikums – pārskatīti pārejas noteikumi, precizēti datumi, izņemti liekie punkti. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.12*** *komisijā* ***atbalstīts****.*

**Nr.13** – Tieslietu ministres I.Lībiņas-Egneres priekšlikums – Aizstāt likumprojekta spēkā stāšanās norādē vārdu "martā" ar vārdu "septembrī".

**K.Ķipēna** informē, ka šis ir redakcionālas dabas priekšlikums, lai likums stātos spēkā 1. septembrī. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.13*** *komisijā* ***atbalstīts****.*

**R.Bergmanis** informē, ka visi priekšlikumi ir izskatīti.

R.Bergmanis aicina komisiju atbalstīt likumprojekta virzību izskatīšanai Saeimas sēdē 3. lasījumā.

*Notiek balsošana.*

*Par – 11; pret – nav; atturas – nav.*

*Deputāti atbalsta likumprojekta virzību izskatīšanai Saeimas sēdē 3. lasījumā.*

**LĒMUMS:**

**-** atbalstīt likumprojektu “Grozījumi Latvijas Sodu izpildes kodeksā” (534/Lp14) un virzīt izskatīšanai Saeimas sēdē 3. lasījumā.

**1. Grozījumi Valsts aizsardzības mācības un Jaunsardzes likumā (603/Lp14) 2. lasījumam, steidzams.**

R.Bergmanis informē, ka minētais likumprojekts izskatāms steidzamības kārtā. Paziņo, ka par izskatāmo likumprojektu ir saņemti 10 priekšlikumi, un aicina sākt to izskatīšanu numuru secībā.

**Nr.1** – Aizsardzības ministra A.Sprūda priekšlikums – Likumprojekta 3. pantā ietvertā 2.2 panta ceturtās daļas 3. punktu izteikt ieteiktā redakcijā.

**A.Mirbahs** informē, ka šis ir redakcionālas dabas priekšlikums – pants tiek vispārināts.

**L.Vilsonei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.1*** *komisijā* ***atbalstīts****.*

**Nr.2** – Aizsardzības ministra A.Sprūda priekšlikums – Likumprojekta 4. pantā ietvertā 3. panta ceturto daļu izteikt ieteiktā redakcijā.

**A.Mirbahs** informē, ka šis ir redakcionālas dabas priekšlikums – arī šis pants tiek vispārināts.

**L.Vilsonei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.2*** *komisijā* ***atbalstīts****.*

**Nr.3** **–** Saeimas deputātu A.Zariņas-Stūres un L.Kļaviņas priekšlikums **–** Likumprojekta 5. pantā ietvertā 4. panta otrajā daļā aizstāt vārdus “neklātienes un tālmācības” ar vārdiem “un neklātienes”**.**

**L.Kļaviņa** informē, ka priekšlikums sagatavots ar mērķi īstenot VAM klātienē arī mācoties tālmācībā.

*Notiek sēdes dalībnieku diskusija par šo jautājumu, kuras rezultātā komisija nonāk pie viedokļa, ka tālmācībā VAM netiks īstenota.*

**L.Vilsone** piekrīt. Ir arī AM priekšlikums – viena lieta ir, ka pēc būtības abi šie priekšlikumi runā par vienu un to pašu (tālmācībā VAM netiks pasniegta). Otra lieta ir tā, ka abi priekšlikumi, kas attiecas uz pārejas noteikumu papildināšanu – 8. priekšlikums un 10. priekšlikums – runā par to, ka noteiktā laika periodā ir jāatrisina jautājums par to, kā tālmācībā varētu pasniegt VAM. Tas ir politiskās izšķiršanās jautājums.

**R.Bergmanis** aicina deputātus balsot.

*Notiek balsošana.*

*Par – 1; pret – nav; atturas – 10.*

*Priekšlikums* ***Nr.3*** *komisijā* ***nav******atbalstīts****.*

**Nr.4** – Aizsardzības ministra A.Sprūda priekšlikums – Likumprojekta 5. pantā ietvertā 4. panta trešo daļu izteikt ieteiktā redakcijā.

**A.Mirbahs** informē, ka šis ir redakcionālas dabas priekšlikums.

**L.Vilsonei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.4*** *komisijā* ***atbalstīts****.*

**Nr.5** – Saeimas deputātu A.Zariņas-Stūres un L.Kļaviņas priekšlikums – Likumprojekta 5. pantā ietvertā 4. panta sestajā daļā svītrot vārdus “vai filozofiskās”.

**L.Kļaviņa** informē, ka šis ir redakcionālas dabas priekšlikums.

**L.Vilsone** komentē, ka komisijai jāvērtē, vai ir skaidrs, kas ir filozofiska pārliecība. Atsaucas uz agrākā diskusijā minēto, ka nav tikai reliģiska pārliecība, var būt arī vispārīga pārliecība.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.5*** *komisijā* ***atbalstīts****.*

**Nr.6** – Aizsardzības ministra A.Sprūda priekšlikums – Likumprojekta 8. pantā ietverto 7. panta pirmo daļu izteikt ieteiktā redakcijā.

**A.Mirbahs** informē, ka arī šis ir redakcionālas dabas priekšlikums.

**L.Vilsonei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.6*** *komisijā* ***atbalstīts****.*

**Nr.7** – Aizsardzības ministra A.Sprūda priekšlikums – Likumprojekta 9. pantā ietverto 7.1 pantu izteikt ieteiktā redakcijā.

**A.Mirbahs** informē, ka priekšlikuma mērķis ir panta papildināšana par nepilngadīgo izglītojamo atbildību zaudējumu atlīdzināšanā.

**L.Vilsonei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.7*** *komisijā* ***atbalstīts.***

**Nr.8** – Aizsardzības ministra A.Sprūda priekšlikums – Likumprojekta 16. pantā ietvertā pārejas noteikumu 7. punktā aizstāt vārdus un skaitļus “līdz 2027. gada 1. septembrim” ar vārdiem un skaitļiem “līdz 2027. gada 31. augustam.”.

**A.Mirbahs** informē, ka šis ir redakcionālas dabas priekšlikums – precizēti datumi. Lūdz atbalstīt.

**L.Vilsonei** nav iebildumu – juridiskā tehnika to prasa, ka likumos tiek lietoti mēneša pēdējie datumi.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.8*** *komisijā* ***atbalstīts.***

**Nr.9** – Aizsardzības ministra A.Sprūda priekšlikums – Papildināt Likumprojekta pārejas noteikumus ar 8. punktu ieteiktā redakcijā.

**A.Mirbahs** informē, ka šis ir redakcionālas dabas priekšlikums – saistīts ar tālmācību. Lūdz atbalstīt.

**L.Vilsonei** nav iebildumu, liekot punktu aiz vārda “programmā”.

**R.Bergmanis** un **A.Švinka** komentē, ka šis priekšlikums ir saistīts ar 3. priekšlikumu, tādējādi tas šobrīd nav atbalstāms.

**L.Vilsone** norāda – ja komisija nolemj atbalstīt, tad jāveido komisijas priekšlikums.

**R.Bergmanis** aicina deputātus balsot par komisijas priekšlikuma veidošanu JB ieteiktajā redakcijā.

*Notiek balsošana.*

*Par – 2; pret – nav; atturas – 9.*

***Komisijas priekšlikuma veidošana******nav******atbalstīta****.*

**R.Bergmanis** aicina deputātus balsot par AM priekšlikumu.

*Notiek balsošana.*

*Par – nav; pret – nav; atturas – 11.*

*Priekšlikums* ***Nr.9*** *komisijā* ***nav******atbalstīts.***

**Nr.10** – Saeimas deputātu A.Zariņas-Stūres un L.Kļaviņas priekšlikums – Papildināt pārejas noteikumus ar 8.punktu ieteiktā redakcijā.

**L.Kļaviņa** aicina izvērtēt ievērojamo skolēnu skaitu tālmācībā ar mērķi īstenot VAM nākotnē arī tālmācībā.

**L.Vilsone** komentē, ka priekšlikums nav atbalstāms, jo komisijā nolemts, ka tālmācībā VAM netiek īstenota.

**R.Bergmanis** aicina deputātus balsot.

*Notiek balsošana.*

*Par – 2; pret – nav; atturas – 9.*

*Priekšlikums* ***Nr.10*** *komisijā* ***nav******atbalstīts****.*

R.Bergmanis informē, ka visi priekšlikumi ir izskatīti.

R.Bergmanis aicina deputātus balsot un atbalstīt likumprojektu kopumā otrajam galīgajam lasījumam.

*Notiek balsošana.*

*Par – 10; pret – nav; atturas – nav; nepiedalās balsojumā - 1.*

*Deputātiem nav iebildumu.*

*Deputāti atbalsta likumprojekta virzīšanu otrajam lasījumam.*

**LĒMUMS:**

- atbalstīt likumprojektu “Grozījumi Valsts aizsardzības mācības un Jaunsardzes likumā” (603/Lp14) un virzīt to izskatīšanai Saeimas š.g. 13. jūnija sēdē otrajā lasījumā.

**3. Nacionālās kiberdrošības likums (553/Lp14) 3. lasījumam.**

R.Bergmanis informē, ka par izskatāmo likumprojektu saņemti 30 priekšlikumi, un aicina sākt tā izskatīšanu numuru secībā.

**Nr.1** – Aizsardzības ministra A.Sprūda priekšlikums – Svītrot likumprojekta 1. panta 19. punktu (pēc likumprojekta atbalstīšanas otrajā lasījumā Saeimā 1. panta 17.punkts).

**E.Ķiukucāns** informē, ka priekšlikuma mērķis ir izslēgt no likumprojekta termina skaidrojumu “mazs saimnieciskās darbības veicējs”, jo pēc būtības likums uz to neattiecas (tikai uz vidējiem un lielajiem noteiktās jomās, kā arī uz kritiskās infrastruktūras īpašniekiem). Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.1*** *komisijā* ***atbalstīts****.*

**Nr.2** – Aizsardzības ministra A.Sprūda priekšlikums – Izteikt likumprojekta 1. panta 29. punktu (pēc likumprojekta atbalstīšanas otrajā lasījumā Saeimā 1. panta 26. punkts) ieteiktajā redakcijā.

**E.Ķiukucāns** informē, ka priekšlikuma mērķis ir vidējā saimnieciskās darbības veicēja termina precizējums. Lūdz atbalstīt.

**L.Millerei** aicina uz rītdienu precizēt redakciju, jo tagad šajā definīcijā saliktas kopā visas pazīmes, kas bija arī mazajam, un tagad ir pārveidots par vidējo.

**R.Bergmanis** aicina deputātus atlikt šī priekšlikuma izskatīšanu uz nākamo sēdi.

*Deputātiem nav iebildumu.*

*Priekšlikuma* ***Nr.2*** *izskatīšana komisijā* ***atlikta****.*

**Nr.3** – Aizsardzības ministra A.Sprūda priekšlikums – Izteikt likumprojekta 3. panta trešo daļu ieteiktajā redakcijā.

**E.Ķiukucāns** informē, ka priekšlikuma mērķis ir redakcionāls precizējums (saistās ar likuma darbības jomu – tas attiecas uz finanšu vienībām DORA regulas izpratnē). Saskaņots ar LB. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.3*** *komisijā* ***atbalstīts****.*

**Nr.4** – Aizsardzības ministra A.Sprūda priekšlikums – Izteikt likumprojekta 3. panta sestās daļas 2. punktu ieteiktajā redakcijā.

**E.Ķiukucāns** informē, ka priekšlikuma mērķis ir redakcionāls precizējums (apakšpunkti sakārtoti alfabētiskā secībā). Dora regulas izpratnē. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.4*** *komisijā* ***atbalstīts****.*

**Nr.5** – Aizsardzības ministra A.Sprūda priekšlikums – Izteikt likumprojekta 3. panta astoto daļu ieteiktajā redakcijā.

**E.Ķiukucāns** informē, ka priekšlikuma mērķis ir redakcionāls precizējums, lai labotu nekorektas atsauces. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.5*** *komisijā* ***atbalstīts****.*

**Nr.6** – Aizsardzības ministra A.Sprūda priekšlikums – Izteikt likumprojekta 3. panta devīto daļu ieteiktajā redakcijā.

**E.Ķiukucāns** informē, ka priekšlikuma mērķis ir redakcionāls precizējums, lai labotu nekorektas atsauces. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.6*** *komisijā* ***atbalstīts****.*

**Nr.7** – Aizsardzības ministra A.Sprūda priekšlikums – Izteikt likumprojekta 6. panta pirmās daļas 5. punktu ieteiktajā redakcijā.

**E.Ķiukucāns** informē, ka priekšlikums saistīts ar citiem priekšlikumiem, kas ir par soda sankcijām. Norma papildināta – uzraugošās iestādes ir tiesīgas veikt ne tikai tiesiskā pienākuma piespiedu izpildi, bet arī piemērot soda naudu. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.7*** *komisijā* ***atbalstīts****.*

**Nr.8** – Aizsardzības ministra A.Sprūda priekšlikums – Izteikt likumprojekta 8. panta 4. punktu ieteiktajā redakcijā.

**E.Ķiukucāns** informē, ka priekšlikums ir saistīts ar iepriekšējo priekšlikumu, bet tikai attiecībā par SAB tiesībām. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.8*** *komisijā* ***atbalstīts.***

**Nr.9** – Aizsardzības ministra A.Sprūda priekšlikums – Aizstāt likumprojekta 9. panta trešajā daļā vārdus “Aizsardzības ministrijas pakļautībā saskaņā ar šo likumu” ar vārdiem “saskaņā ar šo likumu aizsardzības ministra funkcionālā padotībā, ko īsteno pakļautības formā”.

**E.Ķiukucāns** informē, ka priekšlikumu plāno atsaukt, jo tas tapis pēc otrā lasījuma pēc JB lūguma normu precizēt, un jau iekļauts tabulā. Lūdz atbalstīt.

**L.Millerei** nav iebildumu.

*Priekšlikums* ***Nr.9*** *komisijā* *tiks* ***atsaukts.***

**Nr.10** – Aizsardzības ministra A.Sprūda priekšlikums – Izteikt likumprojekta 11. panta pirmās daļas 6. punktu ieteiktajā redakcijā.

**E.Ķiukucāns** informē, ka priekšlikuma mērķis ir redakcionāls precizējums, lai latviskotu esošo redakciju, aizstājot vārdu “neintruzīvs” ar vārdiem “mērķsistēmu un tīklu neietekmējošs”. Lūdz atbalstīt.

**L.Millerei** nav iebildumu, bet paliek vēl divi vārdi: “proaktīvs” un “skenēšana” – vajag skaidrojumu.

*Notiek sēdes dalībnieku diskusijas par šo jautājumu.*

**R.Bergmanis** aicina deputātus atlikt šī priekšlikuma izskatīšanu uz nākamo sēdi.

*Deputātiem nav iebildumu.*

*Priekšlikuma* ***Nr.10*** *izskatīšana komisijā* ***atlikta.***

**Nr.11** – Aizsardzības ministra A.Sprūda priekšlikums – Izteikt likumprojekta 18. pantu (pēc likumprojekta atbalstīšanas otrajā lasījumā Saeimā 20. pants) ieteiktajā redakcijā.

**E.Ķiukucāns** informē, ka priekšlikuma mērķis ir redakcionāls precizējums, lai sagrupētu vairākus būtisko pakalpojuma sniedzēju veidus vienā punktā. Lūdz atbalstīt.

**L.Millerei** nav iebildumu. Jautājums par 7. punktu – sabiedriskie mediji: kas ar šo ir domāts? Šis jēdziens tiek lietots ikdienas valodā, bet ne likumos.

Jautājums vēl par m punktu – Farmācijas likumā un citos likumos nav skaidrs, kas tas ir – “farmācijas komersants”. Tagad norma precizēta, bet pārādās vēl citi termini, kas arī nav atrodami Farmācijas likumā, līdz ar to nepieciešams skaidrojums, kas domāts ar “farmaceitiskām pamatvielām un preparātiem”.

**E.Ķiukucāns** atbild, ka sabiedriskie elektroniskie plašsaziņas līdzekļi – LTV un Latvijas Radio. Priekšlikums redakcionāli jāprecizē.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.11*** *komisijā* ***atbalstīts, redakcionāli precizējot.***

**Nr.12** – Aizsardzības ministra A.Sprūda priekšlikums – Izteikt likumprojekta 19. panta pirmās daļas 2. punkta e) apakšpunktu (pēc likumprojekta atbalstīšanas otrajā lasījumā Saeimā 21. panta pirmās daļas 2. punkta e) apakšpunkts) ieteiktajā redakcijā.

**E.Ķiukucāns** informē, ka priekšlikuma mērķis ir likuma tvēruma sašaurināšana un salāgošana ar NIS2 direktīvā noteikto – tiek izslēgta pārtikas mazumtirdzniecība. Tiek noteikts, ka pārtikas nozarē tas attiecas uz komersantu, kura pamatdarbība ir pārtikas rūpnieciskā ražošana, pārstrāde vai pārtikas izplatīšana vairumtirdzniecībā. Saskaņā ar NIS2 direktīvu no likuma tvēruma tiek izslēgta pārtikas mazumtirdzniecība. Lūdz atbalstīt.

**U.Lībietis** komentē, ka tiek pārlieku sašaurināts NIS2 tvērums (tas varētu radīt neatbilstības direktīvai).

**E.Ķiukucāns** papildina, ka precizējumi tieši veikti, lai tie pilnībā saskanētu ar NIS2 direktīvu – direktīva nenosaka to, ka tā būtu jāattiecina uz mazumtirdzniecību.

**L.Millere** skaidro, ka jauninājuma uzsvars ir uz rūpniecisko ražošanu un pārstrādi. JB par to nav iebildumu. Attiecībā uz pamatdarbību – nav pamata neuzticēties AM. Tas ir politiskās izšķiršanās jautājums, šeit atstāt pamatdarbību vai neatstāt.

**R.Bergmanis** aicina deputātus balsot.

*Notiek balsošana.*

*Par – 10; pret – nav; atturas – 1.*

*Priekšlikums* ***Nr.12*** *komisijā* ***atbalstīts.***

**Nr.13** – Aizsardzības ministra A.Sprūda priekšlikums – Izteikt likumprojekta 19. panta pirmās daļas 2. punkta l) apakšpunktu (pēc likumprojekta atbalstīšanas otrajā lasījumā 21. panta pirmās daļas 2. punkta l) apakšpunkts) ieteiktajā redakcijā.

**E.Ķiukucāns** informē, ka priekšlikums jāskatās kontekstā ar 12. priekšlikumu. Šeit tiek precizēts par tiešsaistes tirdzniecības vietām. Lūdz atbalstīt.

**U.Lībietis** aicina pieturēties pie NIS2 direktīvas uzstādījumiem – norāda, ka arī šeit direktīvas tvērums nepamatoti sašaurināts.

**L.Millere** piekrīt, ka direktīva nerunā arī par šo jomu, ka tas būtu tikai par pamatdarbību, bet tajā pašā laikā runa nav tikai par lielajiem, bet arī par vidējiem pakalpojuma sniedzējiem. Šis arī ir politiskās izšķiršanās jautājums.

**R.Bergmanis** aicina deputātus balsot.

*Notiek balsošana.*

*Par – 3; pret – nav; atturas – 8.*

*Priekšlikums* ***Nr.13*** *komisijā* ***nav atbalstīts.***

**Nr.14** – Aizsardzības ministra A.Sprūda priekšlikums – Svītrot likumprojekta 19. panta pirmās daļas 2. punkta p) apakšpunktu (pēc likumprojekta atbalstīšanas otrajā lasījumā Saeimā 21. panta pirmās daļas p) apakšpunkts).

**E.Ķiukucāns** informē, ka priekšlikuma mērķis ir likumprojekta salāgošana ar NIS2 direktīvā noteikto par apsardzes pakalpojumu sniedzējiem (direktīva nenosaka, ka apsardzes pakalpojumu sniedzējiem ir jābūt tvērumā). Lūdz atbalstīt.

**U.Lībietis** piekrīt, ka direktīvas tvērumā apsardzes pakalpojumu sniedzēju nav, bet nacionālajā likumdošanā var noteikt papildu nozares, kurām piemērot. Latvijā ir vairākas apsardzes firmas, kuras kvalificētos prasībām.

**A.Vērzemnieks** skaidro, ka nav pret apsardzes komersantu iekļaušanu. Ir jāņem vērā divi kritēriji – darbinieku skaits un apgrozījums. Nepieciešams IDS.

**U.Lībietis** precizē, ka lielo uzņēmumu nosaka kritērijs “vairāk nekā 250 darbinieku **un/vai** apgrozījums pārsniedz 50 milj. eiro gadā”.

**A.Vērzemnieks** komentē, ka jāsaprot, kā tad īsti ir precīzi – viens vai abi kritēriji. Nepieciešams IDS. Norāda, ka kritiskās infrastruktūras objektu sargāšanai nepieciešams IDS.

**L.Millere** skaidro, ka tas ir politiskās izšķiršanās jautājums – ja direktīva neprasa apsardzes komersantus kā obligātus un viņi veic būtiskas funkcijas, kas saistītas ar valsts un sabiedrības drošību, tad iespējams uz viņiem var attiecināt iepriekšējā panta pēdējo punktu (likumprojekta 18. panta 11. punktu), līdz ar to zināmā veidā viņi tur ielasās. Vēl piebilst, ka runa nav tikai par lielajiem, bet arī par vidējiem.

*Notiek sēdes dalībnieku diskusijas par šo jautājumu.*

**R.Bergmanis** aicina deputātus balsot.

*Notiek balsošana.*

*Par – 5; pret – 4; atturas – 2.*

*Priekšlikums* ***Nr.14*** *komisijā* ***nav******atbalstīts.***

**Nr.15** – Aizsardzības ministra A.Sprūda priekšlikums – Izteikt likumprojekta 19. panta pirmās daļas 2. punkta q) apakšpunktu (pēc likumprojekta atbalstīšanas otrajā lasījumā Saeimā 21. panta pirmās daļas 2. punkta q) apakšpunkts) ieteiktajā redakcijā.

**E.Ķiukucāns** informē, ka priekšlikums saistīts ar iepriekš diskutēto un precizēto par farmācijas nozari – salāgots ar NIS2 direktīvu. Lūdz atbalstīt.

**L.Millere** komentē, ka priekšlikums ir neprecīzs, jo runā par 21. pantu “Svarīgo pakalpojumu sniedzējs”, kurā nav q apakšpunkta – pieļauj, ka runa ir par 20. pantu, kurā šis punkts jau ir iekļauts kā m apakšpunkts identiskā redakcijā. Šis priekšlikums ir atsaucams.

*Priekšlikums* ***Nr.15*** *komisijā tiks* ***atsaukts.***

**L.Millere** papildina ar tehnisku niansi par likuma 26. pantu – juridiski šis formāts ir lieks, pietiek ar veidu.

**R.Bergmanis** aicina deputātus atbalstīt komisijas priekšlikuma veidošanu saskaņā ar JB norādīto.

*Deputātiem nav iebildumu.*

***Komisijas priekšlikuma veidošana******atbalstīta****.*

**Nr.16** – Aizsardzības ministra A.Sprūda priekšlikums – Izteikt likumprojekta 25. pantu (pēc likumprojekta atbalstīšanas otrajā lasījumā Saeimā 27. pants) ieteiktajā redakcijā.

**E.Ķiukucāns** informē, ka priekšlikuma mērķis ir redakcionāls precizējums. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.16*** *komisijā* ***atbalstīts.***

**Nr.17** – Aizsardzības ministra A.Sprūda priekšlikums – Izteikt likumprojekta 28. pantu (pēc likumprojekta atbalstīšanas otrajā lasījumā Saeimā 30. pants) ieteiktajā redakcijā.

**E.Ķiukucāns** informē, ka priekšlikuma mērķis ir redakcionāls precizējums. Lūdz atbalstīt.

**L.Millerei** nav iebildumu, tikai panta numurs būs nevis 28., bet 30.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.17*** *komisijā* ***atbalstīts.***

**Nr.18** – Aizsardzības ministra A.Sprūda priekšlikums – Izteikt 30. panta nosaukumu ieteiktajā redakcijā.

**E.Ķiukucāns** informē, ka priekšlikuma mērķis ir redakcionāls precizējums, ņemot vērā panta saturu. Lūdz atbalstīt.

**L.Millerei** nav iebildumu, tikai panta numurs būs nevis 30., bet 32.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.18*** *komisijā* ***atbalstīts.***

**Nr.19** – Aizsardzības ministra A.Sprūda priekšlikums – Izteikt likumprojekta 32. panta ceturto daļu (pēc likumprojekta atbalstīšanas otrajā lasījumā Saeimā 34. panta ceturtā daļa) ieteiktajā redakcijā.

**E.Ķiukucāns** informē, ka priekšlikuma mērķis ir redakcionāls precizējums. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.19*** *komisijā* ***atbalstīts.***

**Nr.20** – Aizsardzības ministra A.Sprūda priekšlikums – Izteikt likumprojekta 35. pantu (pēc likumprojekta atbalstīšanas otrajā lasījumā 37. pantu) ieteiktajā redakcijā.

**E.Ķiukucāns** informē, ka priekšlikums attiecas uz 37. pantu par ierobežojošām darbībām. Lūdz atbalstīt.

**I.Ķauce** komentē, ka ir bažas par piektajā daļā noteikto pienākumu nodrošināt informācijas pārsūtīšanu reāllaikā, kas nozīmē “uzreiz”. Šāda atskaite tiek sniegta arī šobrīd, bet ne uzreiz, tādēļ piedāvā šo vārdu aizstāt ar “pietuvināto reāllaiku”.

**L.Millere** informē, ka likumos nekur netiek lietots termins “reāllaiks”, vēl jo vairāk, “pietuvinātais reāllaiks”. Par būtību var lemt tikai AM.

**V.Teivāns** skaidro, ka informācijas tehnoloģijās reāllaikam ir definīcija (brīdis no datu iesūtīšanas līdz datu apstrādes pabeigšanai).Dabā tas ir tas, kas šobrīd arī tiek realizēts.

*Notiek sēdes dalībnieku diskusijas par šo jautājumu.*

**R.Bergmanis** aicina deputātus atlikt šī priekšlikuma izskatīšanu uz nākamo sēdi.

*Deputātiem nav iebildumu.*

*Priekšlikuma* ***Nr.20*** *izskatīšana komisijā* ***atlikta.***

R.Bergmanis paziņo, ka komisijas šīsdienas sēdei atvēlētais laiks ir beidzies, tādēļ šī likumprojekta atlikto priekšlikumu un pārējo priekšlikumu tālāka izskatīšana (turpinot ar priekšlikumu Nr.20) tiks turpināta nākamajā sēdē.

R.Bergmanis pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 11.50.

Komisijas priekšsēdētājs R.Bergmanis

Komisijas sekretārs J.Skrastiņš

Protokolēja E.Kalniņa